Ingeniørene Ole Mollan og Bernt Skeid hadde i kompaniskap et motor-mekanisk verksted som het "Mollan & Skeid", som holdt til i Sjursvika på Innlandet. Mollan hadde tidlig på 1900-tallet utviklet en glødhodemotor kalt «Stærkodder», senere omdøpt til «Stærkoder». Navnet kommer av gammelnorsk som betyr «den stridsdugelige». Mollan & Skeid produserte og installerte motorer og drev i tillegg reparasjon og vedlikehold av skip. De hadde de første årene omkring 30 mann i arbeid. I 1916 kjøpet de Bjørnehougens Værft. Etter økonomiske problemer på 1930-tallet overtok et nytt selskap driften under navnet Sterkoder Mek. Verksted A/S i 1935. Mollan hadde da gått ut av Stærkoder. Båtbyggingen begynte i 1966.